Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast me saatesse!
Jätkan juba alustatud seeriaga: "Jumal tahab, et oleksid terve".
Olen elevil kogu sellest loost,
kuna olen näinud tervenemise vallas erakordseid imesid sündimas.
Igakord, kui Jumal teeb midagi imelist ja keegi saab terveks,
siis see paneb ka inimesi austama Jumalat.
Jagasin möödunud kord lugu Markuse 2. peatükist,
kus üks mees lasti läbi katuse Jeesuse jalge ette.
Kui inimesed seda nägid, tõid nad au Jumalale,
öeldes, et nad polnud kunagi varem midagi sellist näinud.
Teistel kordadel öeldi, et Jeesus räägib meelevallaga;
et tegu pole vaid sõnade- ja lihtsalt jutlustega,
aga need muudavad inimeste elusid ja nad saavad terveks.
Jagan sama kogemust -
igakord, kui inimesed näevad mõnda imet,
saavad nad tihti päästetud ja pühendavad oma elu Jeesusele.
Tervenemine iseenesest pole eesmärk.
Ma ei ütle sellega, et tervenemine poleks oluline,
kuid see teenib pigem eesmärki, et illustreerida,
et kui Jumal saab puudutada me füüsilisi ihusid
ja tervendada meid füüsilises sfääris,
siis Ta suudab teha veelgi suuremaid asju vaimses mõttes,
kinnitades, et kõik igavikulised asjad vastavad tõele.
Nii et, me vajame tervenemisi, mis näitaks ja kinnitaks,
et kõik see, millest me räägime Jumala kohta ja selle kohta,
et Ta suudab andestada me patte, kanda hoolt me tunnete eest,
tervendada me abielud ja paljud muid asju.
Me vajame ka välist kinnitust sellele, et see kõik vastab tõele.
Maailm me ümber on skeptiline, olles valdavalt kandnud kiriku maha.
Sest nad näevad kõike meid ümbritsevat,
kuid samas mitte midagi reaalset, mis kinnitaks Jumala asju.
Kristlased ei demonstreeri neid.
Nii et, neil on lihtne öelda, et kristlased valetavad,
kuna viimastel pole millegagi oma sõnu kinnitada.
Kui sa aga hakkad kuulutama,
et Jumal ei tegele vaid vaimsete- ja igaveste asjadega,
vaid et Ta tahab ka tervendada inimeste ihusid,
et nad võiks elada ja käia Jumala üleloomulikus väes.
Et imed hakkaks sündima, et surnud ärkaks ellu,
et kurdid kõrvad ja pimedad silmad avaneksid taas.
Tänapäeval on suurel hulgal uuestisündinud inimesi
tänu sellele, et nad on reaalselt näinud
Jumala tervendavat väge.
Suured imed on sündimas.
Tean, et paljud teist ütlevad: "Ma pole neid näinud
ja kui see kõik on tõsi, siis miks neist uudistes ei räägita?"
Ma olen näinud kolme inimest tõusmas üles surnuist,
mispeale mulle on öeldud: "Kui see nii on,
miks sa sellest siis uudistekanalitele teada ei anna?"
Tead miks?
Sest siin maailmas tegutseb uskmatuse vaim, antikristuse vaim,
mistõttu ka uudistekanalid ei hakka pasundama neist tervenemistest.
Esiteks näevad nad seda kui tõsiselt võetavuse teemana.
Sest mis saaks siis, kui nad räägikski neist asjadest,
kuid need polekski õiged ega täpsed?
Nii valivadki nad kergema tee,
võtmata mingitki seisukoha ning kogemata mingitki kriitikat.
Sest muidu inimesed ei vaataks neid enam.
On inimesi, kes usuvad täiega, et Jumalat pole olemas,
või kui ongi,
siis Ta ei taha nagunii teha midagi me füüsilise olukorra suhtes
ja tervendada meid.
Mugavam on mitte uskuda, sest see on viis,
kuidas püütakse tulla toime oma tragöödiatega -
surma-, valu-, pettumuste- ja haigustega.
Seda kõike selle asemel, et uskuda Jumalasse,
mis nõuab teatud jõupingutusi.
Sa pead uurima Jumala Sõna
ega saa lihtsalt vahtida telekast igasugu jama,
joostes fanaatiliselt nende asjade järele.
See nõuab jõupingutusi, et uuendada oma meeli,
ületada oma uskmatus ja otsida Jumalat.
See nõuab jõupingutusi, et näha Jumala väge saamas ilmsiks.
Selle asemel aga, et pingutada nende asjade nimel,
ütlevad paljud: "Selliseid asju lihtsalt ei sünni!
Me peame ikka lootma arstide ja meditsiiniteaduse peale,
mitte uskuma üleloomulikkust."
See on aga väga mugav viis, kuidas elada.
Nii võid olla endiselt lihalik, otsimata Jumalat.
Palud: "Issand, kui see on Su tahtmine..."
ja kui siis terveks saad, ütled: "Tänu Sulle Jeesus!"
Kui aga sured, siis: "No järelikult oli see Jumala tahe."
Nii on väga mugav kõigisse neisse asjadesse suhtuda,
sest see ei nõua sinult mingit vastutust ega jõupingutusi.
Kuid mina ütlen, et see on väärt pingutamist.
Olen näinud tuhandeid inimesi saamas terveks
ja inimesi, kes saavad päästetud tänu neile tervenemistele.
Jeesus ise kasutas imesid, et tõmmata inimesi enese ligi.
Vaatasime eelmine kord mitmeid piiblisalme
ja ma jätkaks täna Johannese 10. ptk.'ga,
mis eelmine kord pooleli jäi.
Jeesust grilliti seal küsimustega,
mis meelevalla- ja õigusega Ta kõiki neid asju teeb?
Nad küsisid, on Ta tõesti Kristus?
Ja Ta vastas neile Johannese 10:25:
Ma olen seda teile juba öelnud, aga teie ei usu.
Teod, mida ma teen oma Isa nimel, needsamad tunnistavad minust."
Nad aga vaidlesid vastu,
et Ta pole Kristus ja Tal pole õigust neid asju teha;
et Ta teeb neid asju Saatana väes jne.
Jeesus vastas sellele Johannese 10:34-37
Eks teie Seadusesse ole kirjutatud:
Mina olen öelnud: Teie olete jumalad!?
Kui see nimetab jumalaiks neid, kelle kohta Jumala sõna käis
- ja Pühakirja ei saa teha tühjaks -,
kuidas siis teie ütlete sellele,
kelle Isa on pühitsenud ja läkitanud maailma,
et ta teotab Jumalat, kuna ma ütlesin: Mina olen Jumala Poeg?"
See on üks hea õpetus, mille arutamiseks pole täna aega.
"Kui ma ei tee oma Isa tegusid, siis ärge uskuge mind!"
Kui me võtaks ainuüksi selle lause
ja rakendaks seda enamuste teenistuste puhul,
öeldes: "Kui jumalasulased ei tee Jeesuse läbi Isa tegusid..."
Aga mida Jeesus siis tegi?
Ta tegi muidugi paljusid asju,
kuid Apostlite 10:38 võtab selle kõige paremini kokku:
"Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid."
Üks viis, kuidas Jeesus tegi Jumala tegusid,
oli see, et Ta käis ringi ja tervendas kõiki.
Mitte vaid osasid, aga kõiki, kes olid kuradi poolt rõhutud.
Ta ütles Johannese 10:37: "Kui ma ei tee oma Isa tegusid...",
mis kätkes osaliselt kõigi nende tervendamist,
kes olid rõhutud kuradi poolt,
"...siis ärge uskuge mind!"
Kui me rakendaks seda sama tänapäeva jumalasulaste puhul,
öeldes: "Kui nad ei peegelda Jumala üleloomulikkust,
siis ärge kuulake neid!"
Kui me aga rakendaks seda standardit paljude jumalasulaste puhul,
ei kuulaks neid enam keegi.
Tohutu hulk kõnelejaid küll jutlustab,
kuid nende sõnu ei saada vägi ega Jumala ilmingud füüsilisel moel.
Nii ütles Jeesus ise: "Kui ma ei suuda näidata teile Jumala väge,
siis ärge kuulake mind!"
See on üks põhjusi, miks Jeesusel oli mõju,
sest Ta ainult ei kuulutanud midagi, aga Ta elas selle ka välja -
Ta elust peegeldus vägi ja Jumala ilmingud,
mis raputas nii Ta enda rahvast, kui on raputanud paljusid rahvaid.
Ning täna, 2000. aastat hiljem,
on Jeesus endiselt kogu inimkonna keskseks kujuks.
Johannese 10:38: "Kui ma aga teen, siis uskuge tegusid, kui te mind ei usu,
et te hakkaksite aru saama ja tunnetaksite,
et minus on Isa ja mina olen Isas.”
Jeesus kasutas neid imesid, mida Ta tegi, öeldes:
"Kui te ka ei usu mu sõnu, siis uskuge vähemalt mu tegusid.
Uskuge, mida te näete."
Sest kuidas saakski vaielda sellega, kui inimesed tõusevad surnuist,
pimedad hakkavad nägema, kurdid kuulma, jalutud käima
ja tummad rääkima.
Mida olekski selle peale kosta?
Seal pidi olema taga Jumala üleloomulik vägi
ja see ongi see, millest Jeesus rääkis.
"Isegi, kui te ei usu mu sõnu,
siis uskuge ainuüksi seetõttu, et näete Jumala väge toimimas."
Osad võivad nüüd väita:
"Aga saatan võib ju ka selliseid asju korda saata."
Ma pole iial näinud kedagi saamas tervendatud saatana poolt.
Võimalik, et see võib isegi juhtuda...
Mäletan, kuidas ma sain Püha Vaimuga ristitud
ja hakkasin keeltes rääkima.
Mitmed ütlesid: "Ole ettevaatlik! See võib olla saatanast."
Kuid ma pole üheski baaris kuulnud inimesi keeltes rääkimas.
Või tegemas seda keset muid olukordi.
Baarides käivad või ringi tõmbavad inimesed
ei räägi keeltes.
Jah me kuuleme hoiatusi: "See võib olla saatanast!",
kuid näita mulle mõnda saatana seltskonda,
kes tervendaks inimesi.
Näita mulle nende läbi Jumala imet-tegevat väge.
Sa ei saa, sest see pole võimalik.
See on üks vale mõtteviis:
"Oo, see pole ainult Jumal, kes suudab selliseid asju."
Jeesus ütles: "Uskuge minusse, kuna näete neid tegusid."
Kui näed Jumala imet-tegevat väge tulemas esile kellegi kaudu,
siis seda Jumala võidmise tõttu nende üle.
Saatan ei tervenda haigeid
ega lase inimestel saada ristitud Püha Vaimuga,
et nad võiks ka keeltes rääkida ja armuda Jumalasse.
See pole saatana töö.
Osa inimeste väiteid panevad sind mõtlema:
"Kuidas küll saab nii rumal olla ja ikka veel hingata?"
Vabandust, et nii otsekohene olen.
Heebrea kirja 2. peatükis on öeldud,
et Jeesus on ülim viis, kelle kaudu Jumal end ilmutab.
Ja kuidas Ta seda teeb?
Jah, Jeesus kõneles nagu mitte keegi polnud varem teinud,
jagades elu sõnu,
kuid Ta peegeldas ka Jumala au läbi imeliste tervendamiste.
Ta tegeles inimeste vajadustega,
täites nende vajadused nii füüsiliselt kui finantsiliselt,
et neil hästi läheks.
Jumala vägi peegeldus Jeesuse elus ühel loomulikul ja füüsilisel moel,
et näidata, et Ta saab hakkama
ka suuremate vaimsete ja igaveste asjadega.
Ja kuna Jeesus on Jumala ülim peegeldus,
siis Heebrealastele 2:1-3 ütleb:
"Seepärast tuleb meil palju hoolsamini panna tähele seda,
mida me oleme kuulnud, et meid kõrvale ei uhutaks.
Sest kui juba inglite kaudu räägitud sõna jäi püsima
ning iga üleastumine ja sõnakuulmatus sai oma õige palga,
kuidas siis meie võiksime pageda, kui me ei hooli nii suurest päästest,
mis sai alguse Issanda enda kuulutusest
ja mida meile on kinnitanud need, kes kuulsid."
Siin on öeldud, et Jeesus ise kuulutas sõna
ja Tema järeltulijad - Ta apostlid ja jüngrid kinnitasid seda.
"Kusjuures Jumal ise on kinnitanud nende tunnistust
tunnustähtede ja imedega, mitmesuguste vägevate tegudega
ning Püha Vaimu andidega, mida ta jagas oma tahtmise järgi."
Siin on taaskord juttu imedest ja tunnustähtedest.
Kui sa oled kunagigi lugenud evangeeliume
ja Apostlite tegude raamatut,
siis sa ei saa eitada tõsiasja,
et tervendamised oli üks kesksemaid asju,
mida Jeesus tegi
ja üks kesksemaid asju, mida ka jüngrid tegid.
Jumal kasutas neid tervenemisi, et kinnitada oma sõna.
Sõna "kinnitama" tähendab alust panema ja tõestama,
et välja räägitud asjad on ehtsad.
Sest kui suudad midagi ka väliste asjadega kinnitada -
kui pime hakkab korraga nägema ja kurt hakkab korraga kuulma,
siis see on väline kinnitus sellest,
et asjad, mida räägid sügavamate hingeasjade,
vaimse sfääri ja oma tunnete kohta -
siis need füüsilised ilmingud kinnitavad ka
füüsiliselt nähtamatuid asju inimeste sees.
Ühel hiljutisel seminaril, mille Phoenixis pidasin,
nägime me sadu ja sadu inimesi saamas terveks.
Puudutasin ühel õhtul konkreetselt tervenemise teemat,
kuulutades, et inimesed saavad oma kurtusest terveks.
Altarile tuli vähemalt 50 inimest, kui mitte isegi 100 -
igal juhul väga palju inimesi.
Ma eeldasin, et enamus neist pole 100% kurdid,
sest meil polnud seal viipekeele tõlki,
mistõttu nad pidid midagigi kuulma.
Kuid seal oli 50-100 inimest, kes tulid palvele.
Ütlesin neile: "Kui kogete juba, et te kuulmine on paranenud,
siis võtke oma kuuldeaparaadid kõrvast
ja kontrollige oma kuulmist."
Seal oli vähemalt 30 inimest,
kes said koheselt terveks ja kuulsid paremini.
Üks neist, mu kauaaegne sõber ammustest aegadest,
saatis mulle E-maili.
Tal olid olnud kuuldeaparaadid mõlemas kõrvas
ja tal oli sellest hoolimata raskusi kuulmisega.
Ta ei tunnistanud küll seal koha peal kohest tervenemist,
kuid kui ta läks järgmine hommik postkastist lehti võtma,
kuulis ta nii lindude siristamist kui muid helisid,
ilma, et oleks pannud oma kuuldeaparaadid kõrva.
Ta kuulmine oli täielikult taastunud.
Tead mis?
Tänu nendele imedele kasvas koguduses käijate arv,
üha enam inimesi tuli eestpalvele, paljud said päästetud,
paljud said ristitud Püha Vaimuga ja armusid Jeesusesse.
Ma ei ütle, et tervenemine oleks kõige olulisem,
kuid see on samas hüppelauaks paljude suuremate asjadeni.
Ja see on see, mida nii need salmid kui ka Jeesus ise enda kohta ütles.
Ta ütles: "Kui te ei usu mu sõnu, siis uskuge ometi nende imede tõttu!
Ja kui ma ei tee imesid, siis ärge ka kuulake mind!"
Kui me rakendaks sama põhimõtet tänaste tavaliste jutlustajate juures,
ei jääks neid vist just väga palju järgi.
Vaatame Markuse 16,
kus Jeesus jagas oma jüngritele viimaseid nõuandeid.
See oli peale Ta ülestõusmist ja enne taevasse minekut.
Ühed viimased sõnad, mida Ta oma jüngritele ütles,
enne, kui tagasi taevasse läks.
Markuse 16:15: Minge kõike maailma,
kuulutage evangeeliumi kogu loodule!
Kes usub ja on ristitud, see päästetakse,
aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime,
räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale,
saavad terveks.”
Keset üleskutset minna kuulutama evangeeliumi
ütles Ta, et need tunnustähed järgivad neid,
kes kuulutavad tõeliselt Jumala Sõna.
Imelised asjad saavad sündima,
millest viimane mainitu salmis 18 oli:
"Kellele nad panevad käed peale, saavad terveks.”
See on see, kuidas evangeelium peaks Jeesuse sõnul
saama kuulutatud.
Ta ütles, et Ta ise kinnitab oma sõna nende asjade kaudu.
Salm 19: "Kui Issand Jeesus oli nendega rääkinud,
võeti ta üles taevasse ja ta istus Jumala paremale käele.
Aga jüngrid läksid välja ja kuulutasid kõikjal,
ning Issand toetas neid ja kinnitas sõna tunnustähtedega."
Aamen.
See on see, kuidas evangeelium alguse sai.
Jeesus tegutses Jumala üleloomulikus väes
ja käis ringi tehes head,
tervendades ka kõiki kuradist vaevatuid.
Kuid siis käskis Ta oma jüngritel minna kuulutama,
öeldes, et nad paneks ka oma käed haigete peale,
et nad saaks terveks.
Ja kui nad siis läksid välja kuulutama, kinnitas Jumal oma sõna.
Ehk siis, nad ainult ei kuulutanud Jumala sõnu,
vaid peegeldasid ka Jumala väge läbi inimeste tervendamise.
Ja kui inimesed seda üleloomulikkust nägid...
Iseenese jõust poleks need jüngrid suutnud sipelgatki terveks teha.
Kuid kui nad palusid Jeesuse nimel,
tõusid surnud üles ja pimedad hakkasid nägema
ning igasugu imesid sündis.
Jumal kasutas seda kõike
kinnitamaks, et see kõik on üleloomulik
ja kõik, mida nad kuulutavad, on tõde.
Tänu sellele kogesid inimesed ka uuestisündi.
See on see, kuidas esimene Uue Testamendi kogudus alguse sai.
Nad pöörasid kogu maailma lühikese ajaga pea peale.
Me näeme Apostlite tegude raamatust,
et igaüks neist läks välja ja saatis korda imesid.
Nad nägid Jumala väge tõusmas esile.
Johannese 21. peatükis on üks lõik,
kus on öeldud,
et need asjad kirjutati Jeesuse ja Tema tehtud imede kohta
kui tunnistuseks meile.
Kuid seal öeldakse sedagi,
et kui kõik imed ja asjad, mida Ta tegi,
saaks kirja pandud...
Muide, siin see on - Johannese 21:25
"On veel palju muudki, mida Jeesus tegi.
Kui need kõik ükshaaval üles kirjutataks,
siis, ma arvan, ei suudaks kogu maailmgi
mahutada raamatuid, mis tuleks kirjutada."
Milline väide!
Jeesus tegi nii palju
ja evangeeliumid esindavad vaid osakest sellest.
Kuid üks läbivamaid asju evangeeliumites
on tervendamine.
Jeesus tervendas Jairuse tütre, äratades ta surnuist.
Ta äratas ka ühe lesknaise poja surnuist,
tervendas pimedaid ja kurte, jalutuid ja pidalitõbiseid.
Jeesus tegi imesid imede otsa ja ometi oli see vaid väike osa kõigest.
Kui nad oleks kõik need lood kirja pannud,
poleks kogu maailmgi suutnud mahutada ära raamatuid,
mis oles kätkenud kõiki Jeesuse tegusid.
Jeesus tegutses Jumala üleloomulikus väes,
nii nagu Ta jüngridki.
Ja kui me oleks täna Jeesuse tõelised jüngrid,
tegutseks ka meie Jumala väes.
See kõik on ühtpidi tõsi, kuigi seda võidakse ka kasutada
kas iseenda või kellegi teise hukka mõistmiseks.
Mitte keegi meist ei tee asju täiuslikult.
Ma julgen küll väita,
et olen näinud Jumala väge tulemas ilmsiks oma elus ja elu läbi.
Ma juba tunnistasin ühest selle aasta teenistusest,
kus meil oli üle 30 inimese, kel oli probleeme kuulmisega
ja kes pea koheselt said terveks ning hakkasid kuulma.
Ma olen näinud ja näen Jumala väge toimimas.
Kuid nagu öeldud - vaid 30 inimest maksimum 100'st
said koheselt terveks.
Osad teised neist kogesid ka kindlasti teatud paranemise märke,
kuid samas mitte igaüks neist.
Kuid Piiblis on öeldud, et Jeesus tervendas kõiki,
kes olid kuradi poolt vaevatud.
Pole ühtki juhtumit, kus Jeesus poleks tervendanud kõiki,
kes lubasid Tal seda teha.
Jah, oli ka juhuseid, kus Jeesus oleks tahtnud tervendada,
kuid inimesed ei võtnud seda vastu.
Kuid see polnud Jeesuse süü.
Tema tervendas ja tahtis tervendada kõiki.
Kuid ma ei näe neid asju sündimas täielikult tänapäeval.
Selleks on mitmeid põhjuseid.
Mõningatest neist saame ka edaspidistes saateosades rääkima.
Asjadest, mis takistavad terveks saamist
ja miks kõik inimesed ei saa terveks.
Mul on teatud määral ilmutust selle kõige kohta,
kuid samas ma ei mõista ka kõike.
Samas usun, et kui mõistaksin,
näeksin veelgi enam inimesi saamas terveks.
Nii et, võiksin võtta selle sama asja, mida ennist väitsin
ja mõista end hukka selle põhjal,
stiilis: "Aga sa ei näe mitte kõiki tervenemas."
Jah, ma pole veel selles osas sihini jõudnud,
kuid olen ometi seda välja elanud.
Ma ei näe kõike nii täiuslikult, kui need asjad olla võiks
ja võtan ka igati vastutuse omaenda osa eest selles,
et ma pole veel kõik, kes ma olema peaksin.
Kuid samas ma pole ka enam see, kes ma kunagi olin.
Ma liigun õiges suunas ja seetõttu ka ei nüpelda end,
vaid olen hoopis julgustatud.
Ma pole veel sihtpunkti jõudnud, kuid pole ka enam seal, kus kord olin.
Nii et, ma liigun selles suunas.
Seetõttu ma ei mõista end hukka selle teemaga seoses,
samas aga ei otsi ka vabandusi:
"Ma pole ju Jeesus ega saagi toimida samal tasemel, kui Tema seda tegi.
Olen näinud paari inimest tervenemas ja olen rahul sellega."
Kuid ma pole sellega rahul.
Ma litsun endiselt edasi,
igatsedes enamate Jumala ilmingute järele oma elus.
Ma ei ole rahul, aga ma ei mõista end ka hukka.
Mu elus on tasakaal nende kahe asja vahel.
Peaksid võtma vastu need tõed, mida jagan,
et need motiveeriks sind.
Kuid samas ära ole liiga karm ja hukkamõistev iseenda suhtes,
mõeldes: "Miks küll mina või teised jumalasulased
ei tee neid asju?"
Ja siis sa muutud nii kriitiliseks ja hukkamõistvaks,
et hakkad kõiki nüpeldama.
On inimesi, keda ma väga austan,
sest nad on jäänud ustavaks sellele, mida nad teavad.
Nad on mõjutanud oma maailma, jättes sellele ühe jälje,
samas mitte tegutsedes üleloomulikus sfääris
või nähes neid asju sündimas.
Ma ei usu, et see oleks Jumala esialgne plaan,
kuid usk tuleb kuuldust ja kuuldu Jumala Sõnast.
Me elame ajastul,
kus sõnum Jumala imelisest tervendavast väest
pole jõudnud enamuse inimesteni.
Ja on ka neid, kes ei liigu Jumala üleloomulikkuses,
sest nad lihtsalt pole kuulnud sellest.
Nad pole saanud ilmutust selle kohta.
Kuid nad on ustavad selles, mida nad teavad
ja ma usun, et Jumal armastab neid.
Ja kui nad üks päev taevasse jõuavad,
ütleb Jumal neile: "Hästi tehtud sa hea ja ustav sulane!"
Nad on olnud ustavad selles, mida nad teavad.
Kas see tähendab,
et nad on teinud kõike, mida nad pidid?
Ei.
Usun, et absoluutselt iga jumalasulane
peaks nägema Jumala imelist väge toimimas
ja tulemas esile nende eludes.
Neil peaks olema tunnistusi tervenenud inimeste kohta
ning surnuist üles tõusmiste kohta.
Matteuse 10:8 annab meile korralduse seda teha.
"Tehke terveks haigeid, äratage üles surnuid,
tehke puhtaks pidalitõbiseid..."
Just nii nagu peame evangeeliumi kuulutama,
peame ka tervendama haigeid, puhasama pidalitõbiseid
ja äratama üles surnuid.
Jeesus ütles Johannese 14:12,
et me saame tegema samu asju, mida Tema tegi
ja suuremaidki veel.
Osa inimesi peab nendeks "suuremateks tegudeks"
telekas või raadios olemist,
mida ma ei usu, et see salm sellest räägib.
Kuid isegi, kui usud nii,
siis mida teha selle Jeesuse väitega: "Te teete samu tegusid, mida mina"?
Me peaksime tegema Jeesuse tegusid.
Nii õpetangi seda seeriat selleks,
et aidata teil jõuda järgmisele tasandile,
et võiksime hakata nägema Jumala tervendavat väge
nii iseendi eludes kui läbi meie ka teiste eludes.
Me tänane aeg on otsas,
kuid julgustan sind vaatama ära ka reklaami osa.
Meil on terve seeria materjale,
millele oleme pannud nimeks "Parem hea tervise pakett".
Usun, et see on sulle õnnistuseks, nii et vaata ka reklaamid ära
ja võta meiega ühendust juba täna.
Andrew raamat: "Jumal tahab, et sul läheks hästi"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Võid tellida ka CD "Tervenemine kui osa Jeesuse lepitusest"
Tellimisinfo on nähtav ekraanil.
A. Wommacki teenistuse kontaktid on nähtavad ekraanil.
Tutvu ka Andrew kõnelemisgraafikuga
Tule neile Andrew üritustele ja lase Jumala Sõnal muuta oma elu!
Täpsem info tema kõnelemisaegade kohta
on leitav A. Wommacki kodulehelt.
Igal suvel toimub ka "Suvepere piiblikonverents",
mille info on samuti leitav Andrew Wommacki kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil,
nii et tutvu sealse infoga.
See on hea üritus, millest osa võtta.
Täpsem info Andrew koosolekute kohta
on leitav ekraanil olevalt kodulehelt.
Mul diagnoositi enam kui 20. a. tagasi sclerosis multiplex.
Ma ei kontrollinud enam midagi - ei oma käsi ega jalgu.
Ärkasin iga päev mõttega, et mu ema võib olla surnud.
See oli väga raske mu jaoks.
Abitusetunne tekitas minus pingeid.
See, et ma ei suutnud olukorda parandada,
kui olen oma loomult kõige parandaja.
Andrew ütles seda nii selgelt ja see tabas mind kui välguna.
Mida enam ma Jumala Sõna rakendasin,
korrates: "Tervenemine tuleb, tervenemine tuleb",
siis tasapisi see tuligi ja see oli OK mu jaoks,
sest ma teadsin, et olen terve.
Kuulmaks rohkem sellest loost külasta me kodulehte awmi.net
klikkides "Today's News Feature" peale
Investeeri end Andrew Wommacki teenistusse.
Muuda oma elu
Muuda maailma
Andrew Wommack'i teenistus www.awmi.net
Tõlge: Anne-Ly Raukas